CELEX: 32004R2077
Language: hu
Date: 2004-12-03 00:00:00
Title: A Bizottság 2077/2004/EK rendelete (2004. december 3.) az Európai Parlament és a Tanács 2037/2000/EK rendeletének a reakcióközegek használata tekintetében történő módosításáról

4.12.2004   
            
            
               HU
            
            
               Az Európai Unió Hivatalos Lapja
            
            
               L 359/28
            
         
      A BIZOTTSÁG 2077/2004/EK RENDELETE
   
   (2004. december 3.)
   az Európai Parlament és a Tanács 2037/2000/EK rendeletének a reakcióközegek használata tekintetében történő módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az ózonréteget lebontó anyagokról szóló, 2000. június 29-i 2037/2000/EK európai parlamenti és tanácsi rendeletre (1) és különösen annak 2. cikke tizenötödik francia bekezdésének harmadik mondatára,
   mivel:
   
               (1)
            
            
               Figyelembe véve a technológiai és gazdasági értékelő munkacsoport 2002. áprilisi jelentésében (2) vegyi reakcióközegként használt ellenőrzött anyagokkal kapcsolatosan ismertetett új információkat és műszaki fejlődést, a montreali jegyzőkönyvet aláíró felek 10. (1998.), illetve 15. (2003.) konferenciáján elfogadott X/14 (3), illetve XV/6 (4) határozat következtében a 2037/2000/EK rendelet VI. mellékletét módosítani kell.
            
         
               (2)
            
            
               Konkrétabban, a XV/6 határozat hozzáadja a reakcióközegekhez a szén-tetrakloridot a cyclodime (mint oldószer) előállításánál, és eltörli a CFC-113 reakcióközegkénti felhasználását a vinorelbine (gyógyszeripari termék) gyártásánál, valamint a szén-tetraklorid reakcióközegkénti felhasználását a tralometrin (rovarirtó szer) előállításánál.
            
         
               (3)
            
            
               A 2037/2000/EK rendelet ennek megfelelően módosul.
            
         
               (4)
            
            
               Az e rendeletben foglalt intézkedések összhangban vannak a 2037/2000/EK rendelet 18. cikkének (1) bekezdésében létrehozott bizottság véleményével,
            
         ELFOGADTA EZT A RENDELETET:
   1. cikk
   A 2037/2000/EK rendelet VI. melléklete helyébe e rendelet mellékletében foglalt módosított szöveg lép.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2004. december 3-án.
      
         
            a Bizottság részéről
         
         Stavros DIMAS
         
         
            a Bizottság tagja
         
      
   
   
      (1)  HL L 244., 2000.9.29., 1. o. A legutóbb az 1804/2003/EK rendelettel (HL L 265., 2003.10.16., l. o.) módosított rendelet.
   
      (2)  A technológiai és gazdasági értékelő munkacsoport jelentése. 2002. április 1. kötet. Jelentés a reakcióközegekről.
   
      (3)  A montreali jegyzőkönyvet aláíró felek 10. konferenciája (1998.), X/14 határozat: Reakcióközegek.
   
      (4)  A montreali jegyzőkönyvet aláíró felek 15. konferenciája (2003.), XV/6 határozat: Reakcióközegként használt szabályozott anyagok alkalmazásának jegyzéke.
   
      MELLÉKLET
      
         
            „VI. MELLÉKLET
            A 2. cikk tizenötödik francia bekezdésében hivatkozott szabályozott anyagokat reakcióközegként használó folyamatok
            
                        a)
                     
                     
                        szén-tetraklorid felhasználása nitrogén-triklorid eltávolítására klór és marónátron termelésénél;
                     
                  
                        b)
                     
                     
                        szén-tetraklorid felhasználása klórgáz visszanyerésére a klórgáz-gyártásból származó véggázból;
                     
                  
                        c)
                     
                     
                        szén-tetraklorid felhasználása klórkaucsuk előállításánál;
                     
                  
                        d)
                     
                     
                        szén-tetraklorid felhasználása izobutil-acetofenon (ibuprofen fájdalomcsillapító) gyártásánál;
                     
                  
                        e)
                     
                     
                        szén-tetraklorid felhasználása polifenilén-tereftalamid gyártásánál;
                     
                  
                        f)
                     
                     
                        CFC-11 felhasználása finom szintetikus poliolefin rostlap gyártásánál;
                     
                  
                        g)
                     
                     
                        CFC-12 felhasználása Z-perfluor-poliéterek és difunkcionális származékaik perfluor-poliéter-poliperoxid elővegyületeinek fotokémiai szintézisénél;
                     
                  
                        h)
                     
                     
                        CFC-113 felhasználása perfluor-poliéter-poliperoxid-köztestermék redukciójára perfluor-poliéter-diészterek gyártásához;
                     
                  
                        i)
                     
                     
                        CFC-113 felhasználása magas funkcionalitású perfluor-poliéter-diolok előkészítéséhez;
                     
                  
                        j)
                     
                     
                        szén-tetraklorid felhasználása cyclodime előállításához;
                     
                  
                        k)
                     
                     
                        HCFC-k használata az a)–j) pontokban felsorolt folyamatokban CFC vagy szén-tetraklorid helyettesítésére.”